Έλντιν Γιακούποβιτς

Ο Έλντιν Γιακούποβιτς (Eldin Jakupović / Елдин Јакуповић, γενν. 2 Οκτωβρίου 1984) είναι ελβετικής υπηκοότητας Βόσνιος ποδοσφαιριστής που αγωνίζεται ως τερματοφύλακας. Ο Γιακούποβιτς μετακόμισε στην Ελβετία σε νεαρή ηλικία λόγω του πολέμου στη Βοσνία και Ερζεγοβίνη.

Καριέρα 
Ο Γιακούποβιτς ξεκίνησε την καριέρα του στην Γκρασχόπερς Ζυρίχης το 2004 και τον επόμενο χρόνο μετακινήθηκε στην Τουν. Μετά από ένα επιτυχημένο πέρασμα από την ομάδα, ο Γιακούποβιτς εντάχθηκε στην Λοκομοτίβ Μόσχας το Μάρτιο του 2006. Την σεζόν 2010-11 αποκτήθηκε από τον Ολυμπιακό Βόλου όπου παίζει μέχρι σήμερα.

Γκρασχόπερς 
Ο Γιακούποβιτς μετακινήθηκε με ενός έτους δανεισμό στην Γκρασχόπερς Ζυρίχης, στις 30 Αυγούστου 2007. Μάλιστα στον αγώνα εναντίον των Γιουνγκ Μπόις σκόραρε στο 94ο λεπτό χαρίζοντας στην ομάδα του μια ισοπαλία 3-3. Την συγκεκριμένη σεζόν λόγω των καλών εμφανίσεών του ανάγκασε τον βασικό τερματοφύλακα της ομάδας Φάμπιο Κολτόρτι να καθίσει στον πάγκο ως αναπληρωματικός. Στο τέλος της σεζόν 2007-08 επέκτεινε τον δανεισμό του στην Γκρασχόπερς για έναν ακόμη χρόνο, που σήμαινε ότι ο νεοαποκτηθείς τερματοφύλακας Μάσιμο Κολόμπα κάθισε στον πάγκο. Ο Γιακούποβιτς ήταν ένας από τους πιο αγαπημένους των οπαδών και πολύ σεβαστός από τους συμπαίκτες του και την διοίκηση.

Επιστροφή στη Λοκομοτίβ 
Στις 31 Αυγούστου εντάχθηκε στο δυναμικό της Λοκομοτίβ, με τον τερματοφύλακα Ιβάν Πελιτζόλι να πηγαίνει με δανεισμό στην Αλμπινολέφε. Λόγω του μεγάλου αριθμού ξένων στην ομάδα ζητήθηκε από τον Γιακούποβιτς να αποχωρήσει από την ομάδα με την μορφή δανεισμού. Τον Δεκέμβριο ο Γιακούποβιτς πήγε δοκιμαστικά στην Τότεναμ Χότσπερ, όπου και είχε μια επιτυχημένη εβδομάδα. Όμως διάφοροι λόγοι έγιναν αιτία να μην ολοκληρωθέι η συμφωνία ανάμεσα στην Τότεναμ και την Λοκομοτίβ για την απόκτησή του. Μετά από μια ταραγμένη εποχή με την διοίκηση της Λοκομοτίβ, ο Γιακούποβιτς αφέθηκε ελέυθερος από την ομάδα.

Ολυμπιακός Βόλου 
Το 2010 ο Ολυμπιακός Βόλου αποκτά τον Γιακούποβιτς για τη θέση του βασικού τερματοφύλακα. Με το νούμερο 1 στη φανέλα και 25 συμμετοχές στη Α' Εθνική πραγματοποιεί εξαιρετικές εμφανίσεις κάνοντας μεγάλους συλλόγους όπως ο Ολυμπιακός και η Σαιντ-Ετιέν να ενδιαφερθούν για την απόκτησή του.

Διεθνής Καριέρα 
Ο Γιακούποβιτς έχει διπλή υπηκοότητα τόσο στην Βοσνία Ερζεγοβίνη όσο και στην Ελβετία και έχει παίξει και για τις δύο εθνικές ομάδες ελπίδων. Έχει παίξει για την Εθνική ομάδα της Βοσνίας Κ21 δυο φορές και για τη Εθνική Ελβετίας Κ21 μία φορά σε ένα φιλικό εναντίον της Αυστρίας Κ21 τον Μάρτιο του 2006. Τον Αύγουστο του 2005 κλήθηκε από την Βοσνία για πρώτη φορά για αγώνες εναντίον του Βελγίου και της Λιθουανίας αλλά αυτός αρνήθηκε. Τον Μάρτιο του 2007 ξανακλήθηκε από την ομάδα της Βοσνίας σε έναν αγώνα εναντίον της Νορβηγίας αλλά αρνήθηκε και πάλι. Ο Γιακούποβιτς συμπεριλήφθηκε στην Εθνική ομάδα της Ελβετίας για το Euro 2008. Έκανε το ντεμπούτο του σε ένα φιλικό, στις 20 Αυγούστου 2008, εναντίον της Κύπρου. Κλήθηκε και για δύο αγώνες γαι τα προκριματικά του Παγκοσμίου Κυπέλλου 2010, ωστόσο δεν χρησιμοποιήθηκε. Τον Οκτώβριο του 2008 ο Γιακούποβιτς είπε ότι δεν θα ξαναπαίξει για την Ελβετία για προσωπικούς λόγους.

Ομάδες

Εξωτερικοί σύνδεσμοι - Πηγές 

 Official UEFA player page
 Soccerway profile

Βόσνιοι ποδοσφαιριστές
Ποδοσφαιριστές Ολυμπιακού Βόλου
Τερματοφύλακες ποδοσφαιριστές
Ποδοσφαιριστές Εθνικής Ελβετίας
Ελβετοί ποδοσφαιριστές
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Σούπερ Λιγκ Ελλάδας
Ποδοσφαιριστές Λοκομοτίβ Μόσχας
Ποδοσφαιριστές ΦΚ Τουν
Ποδοσφαιριστές Χαλ Σίτι
Ποδοσφαιριστές Γκρασχόπερς Ζυρίχης
Ποδοσφαιριστές Άρη Θεσσαλονίκης
Ποδοσφαιριστές Εθνικής Βοσνίας και Ερζεγοβίνης Κ21
Ποδοσφαιριστές Εθνικής Ελβετίας Κ21
Ποδοσφαιριστές Λέιτον Όριεντ
Ποδοσφαιριστές Πρέμιερ Λιγκ Ρωσίας
Ξένοι ποδοσφαιριστές στην Ελλάδα
Τερματοφύλακες ποδοσφαιριστές που έχουν βάλει γκολ